‘Oekraïne sal terugveg… en wén’n Konvooi van Russiese militêre voertuie [Foto: Stringer/AFP] Die Oekraïense weermag het intussen bevestig dat vyf Russiese vliegtuie en ŉ helikopter in die ooste van die land naby ŉ rebellebeheerde enklawe neergeskiet is. “Wladimir Poetin het begin aanval, maar ons sal nie weghardloop nie,” het Kuleba op Twitter geskryf. “Oekraïne sal terugveg. Oekraïne sal homself verdedig. Oekraïne sal wen.” image from the Ukrainian President’s office sent to CNN's @mchancecnn following the loud explosions the team heard on the ground in #Kyiv #Ukraine pic.twitter.com/IpJTDdmSCc — Michael Holmes (@holmescnn) February 24, 2022 Air raid sirens as refugee convoy hits traffic on outskirts of Kyiv. This is very, very real now. pic.twitter.com/XzPK7BpCqj — Max Hunder (@Max_Hunder) February 24, 2022 Inwoners van die Oekraïense hoofstad Kiëf was Woensdag laataand nog op straat waar hulle die landsvlag in die lug gewaai het. “Dit is ons land en ons gaan nêrens heen nie,” het hulle uitbasuin. Die oggendstilte is omstreeks 05:00 verbreek met die eerste bomontploffings wat buite die Oekraïense hoofstad Kiëf gehoor is. Net ŉ paar minute tevore het Poetin aangekondig dat hy ŉ militêre operasie in die Oekraïne geloods het. Paniek en chaos het daarna in Kiëf uitgebreek. Motors het Donderdag in rye op die snelweë van Kiëf gestaan soos mense uit die stad begin vlug [Foto: Getty Images via Twitter] CNN berig daar is regoor die stad rooi pyle op mure aangebring wat die liggings van die naaste bomskuilings aandui. Omtrent twee ure nadat die eerste ontploffing gehoor is, het die lugaanvalsirenes vir die eerste keer afgegaan. Paniek en chaos het Donderdag in Kiëf uitgebreek [Foto: Daniel Leal, AFP] Foto’s wat op sosiale media versprei is, wys hoe mense in strate staan en bid en mekaar omhels met tasse in hul hande. BBC berig inwoners is “geskok en verskrik om te dink wat kan kom”. Stop die oorlog Inwoners van Kiëf omhels mekaar en bid in die straat [Foto: Daniel Leal/AFP) Die Britse premier, Boris Johnson, het die “afskuwelike gebeure in Oekraïne” veroordeel en gesê Poetin “het ’n pad van bloedvergieting en vernietiging gekies deur hierdie onuitgelokte aanval te loods”. “Die Verenigde Koninkryk en ons bondgenote sal beslis reageer,” het Johnson op Twitter geskryf. Hy het bygevoeg dat hy reeds met die president van Oekraïne, Volodymyr Zelensky, beraadslaag het. Frankryk het ook Donderdagoggend aangedui dat hy saam met Oekraïne sal werk om die oorlog te beëindig. Suid-Afrika reageer Inwoners van die Oekraïnse hoofstad Kiëf was Woensdag laataand nog op straat waar hulle die landsvlag in die lug gewaai het [Foto:Jiji Press/AFP] Clayson Monyela, woordvoerder van die Suid-Afrikaanse departement van internasionale betrekkinge en samewerking (Dirco), het gesê indien die konfliksituasie vererger, dit enorme plaaslike en wêreldwye gevolge kan hê. Dit was vóórdat Rusland die aanval geloods het. “Suid-Afrika doen ŉ beroep op alle partye om groter aandag aan diplomasie te wy en om ŉ oplossing te vind wat sal help om spanning te verminder en gewapende konflik te voorkom,” het Monyela gesê. Dr. Naledi Pandor, die minister van Dirco, sê alle partye het baie om te baat by ŉ onderhandelde uitkoms en baie om te verloor in ŉ onnodige en gewelddadige konflik. Suid-Afrika doen verder ŉ beroep op die VN se veiligheidsraad om ŉ sentrale rol te speel in die soeke na vrede. “Die veiligheidsraad is die liggaam wat die handhawing van internasionale vrede en veiligheid moet verseker en moet sy rol ten volle speel,” het Pandor gesê. “Die wêreld het nie nog ŉ oorlog nodig nie, want dit sal dood en vernietiging tot gevolg hê, vandaar ons oproep vir verbeterde diplomasie.”